**Pranešimas žiniasklaidai**

2024 rugsėjo 13 d.

**5 vietos, kurias verta aplankyti Palangoje šį rudenį**

**Taip lengviau: greitasis skaitymas**

|  |
| --- |
| * **Ruduo ir vasaros sezono pabaiga – puikus metas keliauti į Lietuvos pajūrį: ką veikti ras ir aktyvaus, ir pasyvaus poilsio mėgėjai**
* **Mažiau šurmulio ir mažesnės kainos leis Palangą pamatyti kitomis akimis ir pajusti jos tikrąją dvasią**
* **Dviračių entuziastams paruošti 5 teminiai maršrutai, o vandens pramogų mėgėjus kviečia vandenlenčių parkas**
 |

**Data kalendoriuje mus įsuko į rudeninę rutiną. Vis tik neįprastai šilta rudens pradžia padėjo išlikti vasaros pėdsakams ir kviečia į nuostabųjį Lietuvos pajūrį. Nemaža dalis palangiškių net įsitikinę, jog rugsėjis – geriausias laikas svečiuotis jų mieste. Ne tik dėl vis dar malonaus pajūrio oro, bet ir mažesnio šurmulio, kuris leidžia atrasti ir mėgautis visu Palangos grožiu, rašoma pranešime žiniasklaidai.**

Palanga ir jūra? Jūra ir Palanga? Dėliok kaip nori, vis tiek gausis tas pats. Jūra visada turėjo įtakos čia gyvenusių žmonių gyvenimui ir kultūrai. Tai byloja daug gražių legendų – apie jūros deivės Jūratės ir žvejo Kastyčio meilę, apie žvejo dukrą Eglę ir žaltį Žilviną, apie milžinus Naglį ir Neringą, apie romantišką vaidilutės Birutės meilę. Ar žinojote, kad net pats Palangos vardas susijęs su jūra? Pasakojama, kad žvejų nameliai stovėdavę taip arti jūros kranto, kad vėjas juos užpustydavo smėliu iki pat palangės. Taip pat dažnai Palangos vardas kildinamas ir iš baltų kalbos archajiško žodžio palvė, palios, pala, palas, kas reiškia žemas, pelkėtas vietas, arba iš upėvardžių Palanga, Palangis, Alanga, Langa.

„Šiųmetis ruduo mus lepina šiluma – išnaudokime tai įspūdžiams ir prisiminimams kurti, keliaukite ir atraskite Lietuvą. Nukeliaukite rudenį ten, kur paprastai keliaujate vasarą ar žiemą ir atvirkščiai. Skirtingais metų laikais tos pačios vietovės atrodo visai kitaip, tuo įsitikiname visoje šalyje statydami naujus ar atnaujindami senesnius ryšio bokštus, diegdami naujos kartos 5G ryšį. Palanga, į kurią daugelis užsuka vasarą, taip pat yra puikus metamorfozių pavyzdys“, – leisti rudenį keliaujant ragina Modestas Ropė, „Bitė Lietuva“ naujos kartos tinklų direktorius.

Štai 5 vietos, kurias „Bitė“ rekomenduoja aplankyti šį rudenį viešint Palangoje.

**Vienas gražiausių parkų Šiaurės Europoje** – **Birutės parkas**

Palanga nėra vien tik jūra, kopos ir smėlis… tai daug daugiau. Jeigu mėgstate tobulą gamtą, tyrą orą ir akis glostančius vaizdus, jums tikrai patiks. Ši vieta tituluojama ne tik Palangos perlu, bet ir vienu gražiausių parkų Šiaurės Europoje. Birutės parkas įkurtas buvusio šventojo Birutės miško ir Birutės kalno teritorijoje. Tai dovana kūnui, protui, sielai, jaukiems pokalbiams bei lėtiems pasivaikščiojimams.

Peizažinio plano parko projektą XIX amžiaus pabaigoje sukūrė garsus prancūzų architektas Eduardas Fransua Andrė. Parkas suprojektuotas itin talentingai, kemsynais apaugusių pelkių vietoje. Grafų Tiškevičių užsakymu buvo iškasti tvenkiniai, o gruntas panaudotas būsimo dvaro pylimui, ant kurio pastatytuose rūmuose įsikūręs Gintaro muziejus. Pastarasis – dar viena Palangos legendinė vieta, turinti vieną gausiausių pasaulyje gintaro inkliuzų ir unikumų kolekciją, jame daugiau kaip 30 tūkst. eksponatų.

**Apžvalgos ratas serviruoja gražiausius saulėlydžius**

Palangos apžvalgos ratas nepaliauja suktis ištisus metus ir suteikia galimybę išvysti kurortą iš „paukščio skrydžio“. Norinčių pasisupti dangaus sūpynėse išties netrūksta. Pakilsite į 45 metrų aukštį ir grožėsitės šimtametėmis vilomis, dailiai išsiraizgiusiomis kurorto gatvelėmis, pasakiškais pušynais ir be abejo jūra bei įspūdingais saulėlydžiais. Klausysitės muzikos garsų, pirštų galiukais seksite pajūrio pakrantę, kurioje su didele aistra dūžta bangos, o horizonte tyliai plaukia laivai.

Nors Palangos apžvalgos ratas savo veiklą pradėjo ne taip seniai, 2022 metais, jis jau tapo vienu iš kurorto simbolių. Ramiai besileidžianti saulė, dangus nusidažantis rausvais atspalviais ir po truputį užsidegantys miesto žiburiai – tikrų tikriausia romantika. Ne veltui Palangos apžvalgos rate įvyksta tiek daug pasimatymų, prisipažinimų meilėje ar net piršlybų – atmosfera tam išties puikiai tinkanti.

**Aktyvus poilsis** – **dviračiais po kurortą**

Palanga tuo ir žavi, kad tinka ir patinka įvairių veiklų mėgėjams. Kas vaikščioti, kas mėgautis saulės bučiniais į paplūdimį, o kas – minti dviračių pedalus.

Dviratininkams šis kraštas – tikras rojus. Sėsite ant dviračio ir pamatysite ne tik Palangą, bet ir jos apylinkes visai kitu kampu. Ir sveika, ir labai įdomu! Bendras čia nutiestų patogių dviračių takų ilgis siekia net keliasdešimt kilometrų (~ 40 km), jie driekiasi vaizdingais maršrutais. Keliaujant aplankysite žymias miesto vietas (Birutės parką, Gintaro muziejaus rūmus, Meilės alėją, Vaikų parką ir kt.). Iš Palangos dviračiu galėsite patogiai pasiekti Šventosios kurortą, Latvijos pasienį, Klaipėdos uostą, Olando kepurę.

Galite išbandyti net penkis, skirtingus teminius maršrutus – labiausiai patinkantį atrasite kiekvienas: „Pažintis su Palangos istorija“ (apie 23 km), „Pažintis su Palangos kultūra“ (apie 18 km), „Pramogauk Palangoje“ (apie 7 km), „Pažintis su sakraliąja Palanga“ (apie 16 km) ir „Pažintis su Palangos gamta“ (apie 26 km). Tad pirmyn mėgautis gaiviu plaukus kedenančiu vėju ir nuostabiais vaizdais!

**Palangos skulptūrų parkas ir gigantiški šachmatai**

Miesto centre, Vytauto ir J. Simpsono gatvių sankryžoje, įsikūręs Skulptūrų parkas ne tik traukia praeivių žvilgsnius – jis tampa ramų poilsį su šeima, mažyliais ar bičiuliais mėgstančiųjų traukos vieta. Skulptūrų parke gėrėsitės skulptūromis, kurias Palangos miesto savivaldybei prižiūrėti perdavė Lietuvos dailės muziejus.

Rekonstruotame skulptūrų parke rasite net 28 skulptūras. Ekspoziciją puošia ir užsienio skulptorių iš Latvijos, Estijos, Ukrainos ir Armėnijos vertingi kūriniai. Skulptūrų parke pastatytas stacionarus šachmatų stalas – galėsite sužaisti partiją gigantiškais lauko šachmatais. Negana to, dar galite aplankyti Palangos kurorto ir Jono Šliūpo muziejus.

**„313 Cable park“** – **ateini ir plauki**

Būnant Palangoje verta aplankyti ir greta Palangos, Kretingos rajone, esantį vandenlenčių parką. Sako, tai naujausias ir moderniausias vandenlenčių parkas Europoje. Patikrinkite, ar nemeluoja!

Ši vieta tinkama tiek naujokams, tiek pažengusiems vandens sporto mylėtojams. Galva čia sukasi nuo įspūdžių. Lietuvoje ši ekstremali pramoga populiarėja šviesos greičiu, iš pirmo žvilgsnio tai gali atrodyti sudėtinga, tačiau taip tikrai nėra. Tai labai greitai įvaldomas sportas, užburiantis savo žavesiu. Skriesite vandens paviršiumi, mėgausitės grynu oru ir tuo pat metu sportuosite. Parke pramogauti gali net 30-40 vandenlentininkų, tad Jūsų draugų kompanija tikrai čia tilps.

„Bitė“ linki įsimintino laiko keliaujant. Gražiausias akimirkas užfiksuoti ir jomis pasidalinti padės greitas ir stabilus „Bitės“ naujos kartos 5G ryšys, kuris jau veikia visose 60 Lietuvos savivaldybių. Neatidėk akimirkų rytojui, jeigu jas gali patirti šiandien!

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, Jaunius.Spakauskas@bite.lt